Nafarroako Parlamentuko Mahaiak, 2023ko martxoaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako gaurkotasun handiko galdera, medikuntzako profesionalek modu bidegabean kobratutako ordainsariei eta Osasunbidea-NOZeko langileen ordainsariei buruzko 11/1992 Legea betetzen delako bermeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2023ko martxoaren 20an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko Osasuneko kontseilariak martxoaren 23ko Osoko Bilkuran ahoz erantzun dezan.

LAB sindikatuak jakitera eman duenez, medikuntzako beste 10 profesionalek, gutxienez, esklusibotasuna kobratuta edo burutza-postuak edukita jarduera profesional pribatua dute, eta hori horrela, Osasunbidea-NOZeko langileen ordainsariak arautzen dituen 11/1992 Foru Legea urratzen ari dira.

Pertsona horiek modu irregularrean edo ustez iruzurrezkoan kobratutako ordainsari-kopuruak dozenaka mila eurokoak izan daitezke.

Hori dela-eta, parlamentari honek honako galdera hau egiten du:

Modu bidegabean kobratutako ordainsari horiek berreskuratzeko, Osasunbidea-NOZeko langileen ordainsariei buruzko 11/1992 Legea betetzen dela bermatzeko eta hori berriz ere ez gertatzeko, zer ekimen abiatu ditu Osasun Departamentuak eta/edo Osasunbidea-NOZek?

Iruñean, 2023ko martxoaren 22an

Foru parlamentaria: Adolfo Araiz Flamarique